Hej Bolius

Kan man male sin træterrasse med træbeskyttelse i stedet for træolie, så den ikke skal behandles så ofte?

Morten T


Hvilken behandling af træterrasse holder længst - træbeskyttelse eller olie?
Hej Morten T

Træbeskyttelse er ikke altid så holdbar på terrasser, da det nemmere bliver slidt af. Det har forholdsvis lang levetid på facader eller andre lodrette flader. Der ikke er meget slid. Men terrassebrædder er udsat for stort slid, da man går på det. Og man har møbler på terrassen, som skraber overfladen.

Så, hvad der umiddelbart ville være en nemmere løsning, kan vise sig at blive lige så besværlig.

Du kan faktisk ofte se på malingbøtten eller på produktets hjemmeside, hvad produktet er egnet til. Hvis der ikke står terrasser, kan du ikke forvente, at det er velegnet til terrasser.

